**भारत सरकार**

**स्‍वास्‍थ्‍य और परिवार कल्‍याण मंत्रालय**

**स्‍वास्‍थ्‍य और परिवार कल्‍याण विभाग**

**राज्‍य सभा**

**अतारांकित प्रश्‍न संख्‍या- 938**

**28 जुलाई, 2015 को पूछे जाने वाले प्रश्‍न का उत्‍तर**

पीएमएसएसवाई के अंतर्गत गवर्मेंट मेडिकल कालेज तिरुनवेली का स्त्तरोन्नयन

**938. श्रीमती विजिला सत्यानंतः**

क्या स्वास्थ्य और परिवार कल्याण मंत्री यह बताने की कृपा करेंगे किः

(क) पी॰एम॰एस॰एस॰वाई॰-3 के अंतर्गत विचार किए गए गवर्मेंट मेडिकल कालेज तिरुनवेली, तमिलनाडु में आठ सुपर स्पेशियलिटी विभाग कब तक गठित हो जायेंगे तथा पी॰एम॰एस॰एस॰वाई॰-3 के सम्बंध में कितनी अतिरिक्त सीटों का सृजन होगा;

(ख) निर्माण भवन 8 में 30 सितम्बर, 2014 को हुई पी॰एम॰एस॰एस॰वाई॰-चरण 3 के संबंध में

तमिलनाडु सरकार द्वारा पेश किए गए प्रारंभिक अन्तर विश्लेषण प्रतिवेदनों के बारे में हुई बैठक में बनी सहमति को क्रियान्वित कर दिया जायेगा;

(ग) यदि हां, तो पी॰एम॰एस॰एस॰वाई॰-3 के अंतर्गत जोड़े जाने वाले सुपर स्पेशियलिटी विभाग से

संबंधित अतिरिक्त बिस्तरों की संख्या आपरेशन थियेटरों की संख्या एवं सृजन किए जाने वाले अतिरिक्त चिकित्सा उपस्कर की संख्या;

(घ) इसके मंजूरी आदेश कब तक जारी किए जायेंगे; और

(ङ) क्या ड्राफ्ट गाइडलाईंस लागू हो गई हैं?

**उत्‍तर**

**स्‍वास्‍थ्‍य और परिवार कल्‍याण राज्‍य मंत्री (श्री श्रीपाद यसो नाईक)**

(क) से (ड) : इस मंत्रालय ने सरकारी मेडिकल कॉलेज, तिरूनेलवेली, तमिलनाडु के उन्‍नयन हेतु परियोजना प्रबंधन व पर्यवेक्षण सलाहकार (पीएमएससी) की नियुक्ति की है।

अंतराल विश्‍लेषण के आधार पर, पीएमएससी ने विस्‍तृत परियोजना रिपोर्ट तैयार की है; जिस पर मेडिकल कालेज एवं राज्‍य सरकार द्वारा सहमति दी गई है तथा साथ ही तकनीकी मूल्‍यांकन के पश्‍चात इस मंत्रालय के सक्षम प्राधिकारी द्वारा भी अनुमोदित की गयी है।

सरकारी मेडिकल कॉलेज, तिरूननेलवेली के उन्‍नयन कार्यक्रम के तहत चरण-।।। के अंतर्गत, 280 बिस्‍तर तथा 7 ऑपरेशन थियेटर शामिल किए जाएंगे। चिकित्‍सा उपकरणों हेतु 51.00 करोड रू. (लगभग) की निधि चिह्नांकित है तथा इससे संबंधित विस्‍तृत आवश्‍यकता को संबंधित मेडिकल कॉलेज के साथ परामर्श करके अंतिम रूप दिया जाएगा। मेडिकल कॉलेज का अंतराल विश्‍लेषण करते वक्‍त राज्‍य सरकार ने 24 पीजी सीटों को शामिल करने का वचन दिया है।

\*\*\*\*\*\*\*